สงครามโบชิน
สงครามครั้งนี้มีรากเหง้ามาจากความไม่พอใจในบรรดาขุนนางและซามูไรหนุ่มจำนวนมากจากการจัดการกับคนต่างด้าวของรัฐบาลโชกุนหลังการเปิดประเทศญี่ปุ่นเมื่อทศวรรษก่อน อิทธิพลของชาติตะวันตกที่เพิ่มขึ้นในเศรษฐกิจนำไปสู่ความเสื่อมที่คล้ายกับประเทศทวีปเอเชียอื่นในเวลาไล่เลี่ยกัน พันธมิตรซามูไรตะวันตก โดยเฉพาะอย่างยิ่งแคว้นโชชู แคว้นซัตสึมะ และแคว้นโทะซะ และข้าราชบริพาร ยึดการควบคุมราชสำนักจักรพรรดิและมีอิทธิพลต่อจักรพรรดิเมจิวัยหนุ่ม โทกูงาวะ โยชิโนบุ โชกุนในเวลานั้น ตระหนักถึงสถานการณ์ที่หมดหวังของตน จึงสละอำนาจทางการเมืองคืนแก่จักรพรรดิ โยชิโนบุหวังว่าเมื่อทำดังนี้ จะสามารถรักษาตระกูลโทกูงาวะและเข้ามีส่วนร่วมในรัฐบาลอนาคต
พระเจ้ามุนมู
พระเจ้ามุนมู แห่ง อาณาจักรซิลลา เป็นพระราชโอรสของพระเจ้ามูยอลและ พระมเหสีมุนมยอง ผู้เป็นน้องสาวของคิม ยูชิน เมื่อครั้งพระองค์ดำรงพระยศเป็นองค์ชายบอบมิน ได้ทรงก่อตั้งพาจินชาน เป็นหน่วยงานรับผิดชอบกิจการทางทะเลและมีบทบาทสำคัญในการเชื่อมความสัมพันธ์ทางการทูตกับประเทศจีน เมื่อพระองค์ได้ครองราชย์สืบต่อจากพระเจ้ามูยอลจึงทรงเปลี่ยนชื่อมาเป็นพระเจ้ามุนมู ในรัชสมัยของพระองค์นั้นได้มีสงครามครั้งใหญ่ ถือได้ว่าเป็นสงครามที่ใหญ่ที่สุดตั้งแต่ก่อตั้งอาณาจักรซิลลามาคือ สงคราม ซิลลา - ถัง โดยซิลลาเป็นฝ่ายชนะสงครามจึงมีอำนาจเหนือแคว้นต่างๆบนคาบสมุทรเกาหลีอย่างแท้จริง